
| — primum nune, commilitones humanissimi, lectionum indice ad memoriam collegae defuneti 
persequendam utimur, attamen neminem fore sperabamus, qui Francisco Beckmanno, quem morte prae- 
matura nuper ereptum nobis dolemus, hoc laudis monumentum invideat, aliquos forsitan, quorum animus 
ad arguendum nos sero pietatis officii impleti inelinet. In quo tamen habemus, quo exeusemur, quum 
non tam id nobis propositum esse arbitraremur, ut vitam ejus seriptorumque indicem, quae commentationi 
de philosophicorum theologicorumque studiorum. Warmiensium progressu ad celebranda Lycei nostri 
solemnia semiseeularia editae inserta sunt, denuo proferamus, sed ut omnem studiorum ejus rationem 
aceuratius persequentes ingenii ejus imaguneulam quandam depingamus doctrinaeque, qua plane insigni 
floruit, communem fontem et interiorem nexum in luce ponamus. Ipse enim quum doctrinae disjecta 
tantum fragmenta sparserit, videri potest nullo communi vineulo studia continuisse, quod secus esse 
imprimis ea demonstrant, quae manu scripta reliquit quaeque documento sunt eum non solum summa 
industria doctrinae fontes ipsos adiisse et undique fructus in horrea collegisse, sed altiora etiam consilia 
sequutum esse. Ea igitur, quae manuscripta reliquit, exeutienda erant simulque, postquam bibliothecae 
servanda tradita sunt, in eatalogum redigenda, ut eorum usus, si quis ad eadem studia aspiraret, pateret. 

Vita Frane. Beekmanni, ut in hominibus doctrinae studiis deditis fere accidit, simplex fuit, non ita 
tamen, ut plane eis eventibus careret, unde in re scenica zregurere(ug nomen fluxit. Natus est a. d. 
IH. Id. April. anno p. Chr. n. MDCCCX in pago Sehoenholthausen Guestphaliae meridionalis, primum 
artium liberalium praeceptorem habuit parochum La Paix, fugitivum Francogallum; deinde cursu 
scholastico in gymnasiis Attendornae, Arnsbergae, Riclinghusii florentibus absoluto, imprimis Wuellneri, V. 
CIl., qui tune gymnasium Rielinghusense regebat, institutione ad altiora studia excitatus almam Rhenanam 
postea Berolinensem academias adiit in eisque viros clarissimos philosophiam, philologiam, historiam 
alias disciplinas docentes audivit. Berolini anno MDCCCXLIV ad summos in philosophia honores promotus, 
aliquot annos praeceptoris domestici munere functus et deinde Monasterii facultatem docendi nactus 
tirocinii, quod in gymnasio docentibus lege praescribitur, dimidio expleto Brunsbergam ut in Lyceo 
Hosiano doceret evocatur, ubi primum privatim docens et anno MDCCCLII professor extraordinarius 
appellatus historiam literasque vernaeulas, deinde ad gradum professoris ordinarii promotus philologiam 
literasque antiquas tradidit. Defunctus est in pago patrio a. d. v Kal. Septb. anni MDCCCLXVIII. 

Haee vitae forma; quos autem casus vitae ejus zrepuróratav quandam continere supra indicavi, duo 
sunt, unus interior, exterior alter, quorum uterque, ni fallor, ad totius vitae eventum haud parum 
contulit.  Beckmannum enim eo animo ad studia literarum accessisse, ut sacerdotii ordinem 
scopum sibi proposuerit, neque ipse dissimulabat et aliquo modo studiorum ratione demonstratur. 
A quo seopo quamquam causis certe non levibus depulsus est, ita tamen primum consilium in animo 
inhaesit, ut eum omnis vita, quam caelibem duxit, tum doctrina theologieum quendam colorem 
prae se ferret, si quidem theologi esse concedamus, omnia ad Deum tanquam summum rerum finem 
et ad veritatem revelatione divina nobiscum communicatam referre. Alter casus prorsus singularis ei 
accidit, qui quanti momenti in ejus studia fuerit, ex ipsis verbis persenties, quibus in vita, quae 
dissertationi ad summos in philosophia honores assequendos edita adjuncta est, eam retulit. Haee sunt: 
Sed infortunio, inquit, gravissimo prohibebar, quominus laeto et tranquillo animo studia persequerer. 
Nam quum apparatum meum literarium recepissem Bonnae huc (Berolinum) transportatum omnia 
fere, quae per biennium cum alias tum in bibliotheca academica Bonnensi Welkeri, V. Ill. auspiciis 
adjutoris munusculo fungens subsecivis horis diurnis et nocturnis conscripseram et Berolini edere 
constitueram, inter libros et schedas meas desiderabam neque ullo modo recuperare poteram, sed omni 
opera et longo tempore idcirco perdito nihil mihi relinquebatur, nisi ut gravissimis curis impeditus ab 
integro meditarer et conscriberem, quae Bonnae in ipsa bibliotheca summa animi alacritate facili negotio 
fuderam.... Neque tamen unum tantum illud eujus mentionem feei impedimentum studiis meis obstitit; 
sed plura referre non attinet et querelae ereptos mihi annos, ereptas res, ereptam opportunitatem illius 
finis assequendi, quem assequi poteram, restituere non possunt." Quodsi his vitae casibus effectum est, 
ut tota ingenii vis doctrinaeque copia, quae in Beckmanno erat, non uno aliquo summi momenti opere 
sese exsereret, sed minutulis aliquibus partieulis eisque temere, ut videtur, sparsis se proderet, id ipsum 
quod supra indieatum est, nostrum esse putabamus, ut vel sie, quanti quae in literis praestitit aestimanda 
sint, in elara luce ponamus. 

Primum igitur ingenii studiorumque ejus monumentum extat in commentationibus, quas de aliquibus 
codicis Mosaiei loeis in commentariis, qui ad promovendam philosophiam et theologiam catholicam olim 
Bonnae prodibat, publicavit’). Hae ingenii primitiae inter ipsa studia academica editae, quas quidem 
seriptor ipse etiam seriore aetate tanto amore fovebat, ut vel pietas in amieum eas silentio praeterire 
vetet, non tantum singulare prorsus in juvene aeumen doctrinamque ostendunt, sed etiam eae sunt, quas ne 
hodie quidem impune negligere liceat. Continetur enim his commentationibus eontinua fere capitis II. 
et III. geneseos interpretatio ratione habita capitis I., inter quas particulas, totius revelationis fundamentum, 
quum magnam partem bis eandem narrationem sed non leviter variatam referant, tanta discrepantia 
intercedere videtur, ut quod satis notum est inde potissimum critici occasionem ceperint ad auctoritatem 
divinam Mosaici monumenti destruendam. Atque haec diffieultas ea est, quam ne hodie quidem plane 
expeditam esse dixeris, quum altera eritieorum pars ei sententiae usque inhaereat, quae in cap. I. et II. 
eadem bis sed haud parva eum diserepantia relata esse contendens verbi divini veritatem projicit, altera, 
quae revelationis auctoritatem tuetur, difficultatibus ex parte remotis temere in ea sententia acquiescat, 
quae eapite II. narrationem capitis I. mere continuari ponit. Quaestio autem de ratione, quae inter duo 
priora genesos capita intercedit, ut primam totius belli, quod critica recentior contra auctoritatem sacrorum 
librorum movit, occasionem praebuit, ita in dies, ni fallor, magis reerudescet, quum revera in ea potius, 
quam in difficultatibus, quae astronomicis geologicisque rationibus eontra fidem capitis I. movebantur, 
quae si recte rem eonsideraveris, nullae sunt, tota haee lis vertatur. Hane igitur quaestionem gravissimam 
qui ita tractaret, ut certo consilio rationem, quae inter alterutram narrationem intercedit, exponeret et 
singula persequeretur, equidem praeter Beckmannum, eujus opera in hoe genere plane adhuc neglecta 


') Vide Zeitschrift für Philosophie und kath, Theologie, Jahrg. 1835. 37. 39, Heft 16, 24, 28, 29, 63, 64, 


5 


PARRA AAR 


jacuit, novi neminem. Is igitur, postquam novis argumentis additis demonstravit, versum qui nune est 
quartus capitis IL. ita esse dividendum, ut priore partieula (ele toldoth haschamajim vehaarez behibaream) 
narrationi priori, quae hueusque eontinuatur, fastigium imponatur, posteriore secunda narratio inchoetur (ita 
junetis verbis: bejom asoth jehova elohim erez veschamajim vecol schicha...) alteram hane narrationem 
non meram prioris eontinuationem sed eo consilio compositam esse ostendit, ut quaeeunque hominum 
culpa in rerum natura in deterius versa sint, ea ab originali dei ereatione aliena fuisse eamque tanquam 
plane perfectum divinum opus viguisse eluceat. Ita efficitur, ut non solum omnis diserepantiae cum 
priore narratione species tolli videatur, sed etiam alteri narrationi planum consilium suppeditetur, quod 
interpres criticus hisce verbis expressit: Es ist eine Theodizee, geknüpft an die Geschichte der Ureltern, 
die da erklüren soll, wie die von Jehova so vollkommen erschaffne Welt, eine Welt ohne Missgewiichs 
(schicha), ohne Hehl und Fehl durch Schuld der Menschen in einen so üblen Zustand herabgesunken, 
zu einer Welt mit Disteln und Dornen geworden sei. Ex quibus verbis quae elucent et religionis 
studium et in verbi divini auctoritatem pietas et naturalis quidam vigor, ea in tota commentatione 
invenies aucta et doctrina magna et felici illo acumine critico, quod liceat audacius aliquando videatur, 
nunquam tamen temerarium fuit et vel minimis admotis medicinis magnis saepe diffieultatibus medeatur. 
Mihi quidem, si licet sententiam meam proferre, quum nullam unquam interpretationem quae mere 
exegetieis quas vocant artibus utatur et quae non universos progressus, quos et in rebus naturalibus 
humana industria et in divinis ipsum revelationis ingenium ex elementis Vet. Testamenti in lucem 
Evangelii promotum tulit philosophico quodam animo cireumspiciat et in suum usum convertat, verum 
divini codicis sensum quum in ceteris tum in fundamentalibus hisce partibus assequuturam esse mihi 
persuaserim, ne Beckmanni quidem interpretatio lueulentissima satisfacit; sed religio erat, eam ab 
oblivione, qua adhue obruta jacuit, hae oceasione oblata vindieare, eorumque qui has res agunt oculos 
in eam convertere. Digna sane est quae accuratius exeutiatur et aestimetur, quod quidem ab hoe loco 
alienum est, quum longiore disputatione indigeat. 

Beckmannus, quae studiorum monumenta in lucem edidit, ea fere singula singulis vitae casibus 
apta sunt. Itaque ut domicilium Bonnense commentationes de genesi, sie Berolinense alterum studiorum 
monumentum tulit, libellos, quos de Pythagoreorum philosophorum reliquiis seripsit. Initium harum disputati- 
onum publicandarum fecit dissertatione, qua ad summos in philosophia honores aspirabat; quam postea cum 
titulo proeemii de Pythagoreorum reliquiis quaestionum reeudendam curavit (Berolin. MDCCCL) auctam 
disputatione de Horatii earmine I, 28, sed praetermissa commentatione de Judaicae et Gnosticae et 
Moderateae doetrinae vestigiis, quae in Pythagoreorum fragmentis reperiri dieuntur, eujus initium jam 
priore editione eontinebatur. Haec autem, quae tune temporum iniquitate omisit (eausam ipse satis 
indicavit, quum „per Sosios nostros“ se prohibitum diceret, quominus propositum perageret) ea postea 
supplevit particulis IV. de Pythagoreorum reliquiis editis, quarum tres lectionum in Lyceo Hosiano 
habendarum indice continentur (anni MDCCCLII. LIII. LVI.) una commentatione, qua munus professoris 
ordinarii eapessivit. Itaque quamquam in hoe ipso campo, in quo apparet imprimis vires suas exseruisse 
Beckmannum, vitae casibus, quominus totum quod sibi proposuerat assequeretur impeditus est, attamen 
si partieulas in unum collegeris, integrum quoddam opus prodire videbis, quod si accuratius excusseris 
majoris aestimaveris, quam primus aspeetus indieabat. Quem enim scopum in his libellis Beckmannus 
proxime sibi elegerat, ut Gruppium nihil eorum, quae Pythagoreis tribuuntur, praeter Philolai fragmenta, 
quibus Boeekhius patrocinabatur, genuina esse contendentem refelleret, hoe eum praestitisse facile con- 
cedes, Sed hane esse mininam harum scriptionum laudem fruetumque longe et uberiorem et firmiorem 
eis contineri mecum te judieaturum esse spero, si aeeuratius eas inspexeris. Primum enim te moneo, 
ut has eommentationes pro verae artis eriticae, doctae, acutae, circumspectae exemplaribus habeas, qualia, 
qui summa criticae artis laude floruerunt, ediderunt. A quo considerato eriticorum genere quum per se 
summam utilitatem in theologiam, cujus est de fontibus fidei reete judicare, redundare videamus, accedit, 

ut ipsorum Pythagoreorum fragmenta examinda in eum campum scriptorem deferrent, qui. Graecis 
philosophis eum Judaeis veterique Testamento fere est communis, eujus notitiae penus copiis exquisitis- 
simis refertus his commentationibus tibi offertur. Quare si quis redemptor inveniretur, qui has particulas 
in unum opusculum collectas edere tanti faceret, eum equidem et bonis literis et juvenibus earum studiis 
deditis magnam utilitatem allaturum esse puto. — Ceterum Beckmannum in Pythagoreorum philosophia 
excutienda potissimum haesisse, ejus rei una causa ni fallor fuit principale theologiae religionisque 
studium, altera repetenda est ex ingenii ad mathematica inclinatione, quae cum religionis studio eon- 
juneta cum ad mystiea devia fere abducat, in Beckmanno, qui judicio considerato pollebat, eximia illa 
artis critieae exemplaria protulit. Mathematieae autem Beckmannus ita erat peritus, ut ad diffieillima 
problemata solvenda non infelicem operam conferret; interque ea, quae ex supellectilis doctae naufragio 
reliqua sunt, imprimis commemoratione dignus videtur fascieulus, quo fragmenta Archytea, quae de 
mathematicis sunt, eolleeta continentur. 

Aecedimus jam ad eum eampum doetrinae exserendae, qui munere docendi in hoe Lyceo suscepto 
Beckmanno apertus est. Ubi quod ei primum injunetum fuit historiam et universalem et literarum 
vernaeularum docendi munus, quo alienius videbatur a studiorum ejus proprio campo, eo magis mani- 
festabat, qua et ampla et solida doctrina polleret. Ita enim hune campum aggressus est, ut simul et 
historiam universalem humani generis quam dixeris interiorem scholis luculentissimis amplecteretur, et 
speciatim historiae Warmiensis aliquos loeos inquirendos sibi sumeret. Illorum studiorum, quae ad uni- 
versam historiam pertinent, publice nullum documentum edidit; sed extant inter manuscripta lectiones, 
quas habuit de cultura et veterum populorum et medii aevi et recentioris aetatis, de historia literarum 
universali, de historia poesis nec non philosophiae apud Graeeos et Romanos, de historia religionis, 
omnia non fusa sed exactissime et doetissime elaborata. Praecipue commemorare juvat commentationem 
de humani generis origine quae novo documento est, quantopere ingenio suo universum literarum 
campum amplecti studuerit; tum scholas de religionis historia habitas, quibus quod de mythologia 
sentiebat inseruit. Mythologica autem inter ea erant, quae peculiari studio Beekmannus persequebatur 
in hoe quoque loco eis vestigiis insistens, quae principi illo studiorum scopo indieabantur. In eo enim 
potissimum erat intentus, ut nexum qui inter Graecorum ceterarumque oceidentalium gentium religionem 
fabulasque et orientales intercedit, illustraret. Vernaculas literas ita tradebat, ut praeelarissimorum 
poetarum opera praeclarissima doeta interpretatione prosequeretur, cujus generis extant inter reliquias 
ejus exemplaria tragoediarum praeclarissimarum Goethii et Schilleri, quibus interpretatio ad marginem 
adscripta est. Quae autem ad singulos historiae locos pertinerent tres edidit eommentationes, unam de 
primo episcopo Warmiensi, alteram de literarum scholarumque in Warmia progressu, tertiam de electri 
nomine et graeco et indigeno; quarum priore ad audiendam orationem, qua munus professoris extra- 
ordinarii eapessivit, invitavit, alterae commentariis historieis Warmiensibus insertae sunt. Ipsas orationes, 
quibus munus professoris extraordinarii et ordinarii inauguravit, quarum prior de historiae, altera de 
literarum antiquarum cum theologia conjunctione erat, quas in seriptis superstites inveni non potui 
silentio praeterire, quum insigni documento sint, quam recte aestimaverit illam divinarum humanarumque 
literarum societatem, quae in Lyceo nostro fovetur. — Sed major etiam laus in hoe historico genero 
Beekmanno debetur. Ipsi enim illi commentarii, qui historiam cum Prussiae universae tum Warmiae 
inquirendam sibi proposuerunt et summa jam laude florent, quum illo tempore instituerentur, Beckmannus 
inter primos fuit, qui ad eos fundandos augendosque conferrent et eos quum alia sua opera adjuvit tum 
commentationibus doctissimis auxit, quibus eos potissimum locos illustrare studebat, quibus quae ex hoc 
orbis terrarum angulo in universum generis humani emolumentum fluxerint continetur. Ad quod genus 
praeter commentationem de electri nomine, antiquissimi illius a natura dati terrae nostrae cum genere 
humano vinculi, pertinent disputationes de systematis Copernieani casibus, de quibus, quum vitae 
Beckmannii tanquam fastigium imposuerint, infra accuratius dicemus. 


Reliquum est, ut de postrema et vitae et muneris aetate dicamus, qua ad gradum professoris 
ordinarii promotus philologiam et literas antiquas docuit. Cujus aetatis quae extant in lucem edita 
monumenta, commentatio de vocis čyxa9ev significatione in duobus loeis Aeschyleis (Agam. 3 et Eumen. 80) 
et interpretatio vernacula parodi Agamemnonis Aeschylei commentario aucta, minutiuscula illa quidem, 
sed exquisita exaetae philologiae documenta, magnum desiderium excitant, ut saltem totum Agamemnonem 
eodem modo illustrasset. Quod autem prae ceteris scriptoribus Aeschylus ei arridebat, in eo velim ne 
te fugiat eandem animi inclinationem sese prodere, quae ad Pythagoreorum philosophiam et ad Veteris 
Testamenti fundamenta eum ferebat. Coram praeter Aeschylum, Sophoclem, Euripidem, Persium, 
Horatium, Ciceronis de natura deorum, Quintilianum et ex Christianorum auctorum numero Justinum, 
Tertullianum, Minucium interpretabatur, eujus interpretationis ad singulos fere quos nominavimus scriptores 
supellectilem doctam in scriptis reliquit. In critica exercenda, cui potissimum indulgebat, cum ceterorum 
locorum tum grammatieae rationem habebat, in quo genere non praetereundem videbatur, extare inter 
ea quae reliquit grammatieae philosophieae, quam dieunt, lineamenta, quae eum in hoe quoque campo 
altiorem scopum sequutum esse demonstrant. 

Quodsi hae vitae seriptorumque imaguneula id jam, quod planum facere atque probare nobis in 
animo erat, efficitur, fuisse in Beckmanno vineulum quoddam eommune, quo insignis in diversissimis 
generibus doctrina contineretur, idque non alibi quam in religione situm esse, non ita autem id pervasisse, 
ut majori quodam, quod hominum oculos in eum converteret, opere sese exsereret, unum tamen opus 
in hune extremum locum quasi repositum habemus, ne hoe quidem amplum, id tamen, in quo uno 
totius vitae totorumque studiorum dignum fruetum agnoveris quodque, si cetera intereiderint, perpetuam 
Beckmanni memoriam servaturum sit. Commentationes dieo de systematis Copernieani historia primaeva 
a tenebrarum, quibus obruta jacebat, iniquitate vindicanda; quae res quod habeat momentum magis in 
dies elucebit, si quidem veri studium in literas magis magisque dominaturum esse sperare lieet. Ita 
autem revera rem se habere, ut quod universo generi humano in rerum natura recte consideranda 
affuderit lumen Copernicus eum vera religione veraeque ecclesiae principiisque institutisque ab initio esset 
conjunctissimum, id ita eriticis historieisque argumentis Beckmannus demonstravit, ut non possit veritas 
non vincere. Quod ut ita efficeretur non ne vanum dicere videar vereor, si fieri non potuisse contendo, 
nisi ea convenirent, quae in Beckmanno conjuncta inveniebantur, religionis revelatae Ecclesiaeque ab 
injustis eriminationibus vindicandae studium, mathematicorum et. philosophiae imprimis Pythagoreae 
peritia, acumen criticum, in fontibus historiae indagandis solertia atque indefessa diligentia. Quare 
hae saltem commentationes, ne Beckmanni opera perdatur, fore ut in unum fasciculum collectae in lucem 
prodeant sperare licet; magis etiam opto, ut tanquam fundamentum sint, quo monumentum ad diem natalem 
magni Coperniei anno MDCCCLXXIII quadringentesima viee redeuntem superstruatur. 

Ne quid desideraveris in hac Beekmanni memoria restat, ut carmen commemoremus, quod XVIII 
strophis sapphicis in laudem Josephi Episcopi Warmiensis semisecularia sacerdotalia celebrantis composuit, 
dignum illud quoque documentum et ingenii quod altiora spirans forma exactissima sese contineret, et 
conservati in Lyceo nostro vinculi inter humanarum divinarumque literarum studia, quo projecto quod 
detrimentum humani generis societati afferatur, hodie non omnes aeque judieare videntur. 

Francisci Beckmanni memoria igitur eum vigente Lycei Hosiani honore durabit et magni Copernici 
laudibus ita eonjuneta est, ut earum recte aestimandarum haud minimam partem posteri ejus industriae 
debituri sint. Quod illustrare pietas adigebat, quum ipse in vita modestiorem ne dieam timidiorem sese 
gesserit, quam qui in scenam prodire auderet. 

. Repetitiones dogmaticas instituet die Saturni hora X—XI. 

Dr. Franc. Dittrich, P. P. E. 


. Antiquitates ecclesiasticas docebit diebus Martis, Mercurii et Veneris h. XI—XII. 

Lie. Hugo Weiss. 


. Psalmos interpretabitur ter p. h. hora VIII—IX. 

Evangelium seeundum Johannem explicabit ter p. h. hora VIII —IX. 


Antiquitates saeras Hebraeorum exponet bis p. h. hora definienda. 

Dr. Laur. Feldt, P. P. O. h. t. Decanus. 


I. Physicen docebit experimentisque illustrabit et Conversatorium de rebus physicis instituet diebus 
Lunae, Martis et Jovis hora XI—XII. 
II. Aut Astronomiam popularem eum Astrognosia conjunctam exponet, aut Geographiam physicam et 
Meteorologiam diebus Mercurii et Veneris hora XI—XII tradet. 
IH. Caleulum differentialem, integralem et variationum docebit, et problemata geometrica et mechanica 
calculi integralis ope solvenda proponet diebus Lunae et Veneris hora II—III. 

I. Historiam recentiorem usque ad aetatem Ludovici XIV. tradet ter per hebd. hora VIII-IX, 
II. Historiam Prussiae imprimis Warmiae enarrabit bis per hebd. hora VIII—IX. 
III. Praemissa universa de linguarum scientia disputatione primordia ae fata linguae Theotiscae exponet 

Dr. Frid. Michelis, P. P. O. Des. 

hora II—III. 

